ఛోటా ఉదయ్పూర్ : గుజరాత్ ప్రజల సంక్షేమానికి ఏమి చేయదలచుకున్నారో చెప్పడంలో బీజేపీ విఫలమైందని కాంగ్రెస్ ఉపాధ్యక్షుడు రాహుల్ గాంధీ విమర్శించారు. ఇంతవరకూ బీజేపీ మేనిఫెస్టో ఎందుకు విడుదల చేయలేదని నిలదీశారు. గుజరాత్ రెండో విడత ఎన్నికల ప్రచారంలో రాహుల్ బుధవారంనాడు పాల్గొన్నారు. ఈ సందర్భంగా ఆయన మాట్లాడుతూ, 'బీజేపీ మీ కోసం ఏమి చేయదలచింది? ఆ పార్టీ మేనిఫెస్టోకు ఇంతవరకూ అతీగతీ లేదు. కాంగ్రెస్ మాత్రం అధికారంలోకి వచ్చిన 10 రోజుల్లోనే రైతు రుణాల మాఫీపై స్పష్టమైన విధానం తీసుకువస్తుంది' అని రాహుల్ స్పష్టం చేశారు. గుజరాత్ ఎన్నికల్లో కాంగ్రెస్ విజయం తథ్యమని ధీమా వ్యక్తం చేశారు. తుఫాను మార్గమధ్యంలో ఉందంటూ అభివర్ణించారు.మణిశంకర్ అయ్యర్ వ్యాఖ్యల వివాదంలో రాహుల్ మాట్లాడుతూ, ప్రధాని పదవిని కాంగ్రెస్ ఎప్పుడూ గౌరవిస్తుందని, ఆ పదవిని కించపరచే వారిని కాంగ్రెస్ పార్టీ ఉపేక్షించేంది లేదని అన్నారు. ఆ కారణంగానే మణిశంకర్ అయ్యర్పై చర్యలు తీసుకున్నామని చెప్పారు. 'ఆయన (ప్రధాని) మా గురించి ఏదైనా అనొచ్చు. మేము పార్టీ విధానానికి అనుగుణంగానే మణి శంకర్ అయ్యర్పై చర్య తీసుకున్నాం' అని ఆయన తెలిపారు. గుజరాత్ తొలి విడత పోలింగ్ శనివారంనాడు జరుగనుంది.
chota udaypur : gujarat prajala sankshemaaniki emi cheyadalachukunnaro cheppadamlo bgfa viphalamaindani congress upaadhyakshudu rahul gaandhi vimarsinchaaru. intavarakuu bgfa manifesto enduku vidudala cheyaledani niladeesaaru. gujarat rendo vidata ennikala prachaaramlo rahul budhavaaramnaadu paalgonnaaru. ee sandarbhamgaa aayana maatlaadutuu, 'bgfa mee kosam emi cheyadalachindi? aa party manifestoku intavarakuu ateegatii ledu. congress maatram adhikaaramloki vachina 10 rojullone raitu runaala maafeepai spashtamaina vidhaanam teesukuvastundi' ani rahul spashtam chesaru. gujarat ennikallo congress vijayam tathyamani dheema vyaktam chesaru. tuphaanu maargamadhyamlo undantuu abhivarninchaaru.manisankar ayyar vyaakhyala vivaadamlo rahul maatlaadutuu, pradhaani padavini congress eppuduu gouravistundani, aa padavini kinchaparache vaarini congress party upekshinchendi ledani annaru. aa kaaranamgaane manisankar ayyarpai charyalu teesukunnamani cheppaaru. 'aayana (pradhaani) maa gurinchi edaina anochu. memu party vidhaanaaniki anugunamgaane mani shankar ayyarpai charya teesukunnam' ani aayana telipaaru. gujarat toli vidata poling sanivaaramnaadu jaruganundi.